કર્ણાટકમાં અંતે કોંગ્રેસ અને જેડીએસના કજોડાની સરકાર રચાઈ ગઈ. કર્ણાટકમાં ભાજપને સત્તાથી દૂર રાખવા કોંગ્રેસ એટલી ઘાંઘી થયેલી કે, તેણે પરિણામના દિવસે જ જેડીએસના કુમારસ્વામીના પગ પકડી લીધેલા ને સામેથી તેમને મુખ્યમંત્રી બનાવવાની જાહેરાત કરી નાંખેલી. કર્ણાટકની ચૂંટણીના પ્રચારમાં કોંગ્રેસે જેડીએસને ભરપૂર ગાળો આપેલી. જેડીએસના કર્તાહર્તા ભૂતપૂર્વ વડાપ્રધાન એચ.ડી. દેવગૌડા છે ને કુમારસ્વામી તેમના પુત્ર છે. કોંગ્રેસે એ બંને પર વ્યક્તિગત પ્રહારો પણ ભરપૂર કરેલા હવે એ જ કુમારસ્વામીને કોંગ્રેસે પોતાના બિગ બોસ તરીકે સ્વીકારી લીધા.